Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 815/11/1102	Bratislava II, 2.6.2014
EEČ : 2-9-260-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava II zo dňa 9.3.2012, spisová značka 2 Pv 815/11/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený dňa 27.08.2011 v čase o 01.20 h v XXXXX na XXXXX, pri tenisových kurtoch, pri kontrole hliadkou Pohotovostnej motorizovanej jednotky KR PZ  XXXXX dobrovoľne vydal 1 ks igelitový sáčok s obsahom neznámej zelenej sušenej rastliny,pričom uviedol, že sa jedná o marihuanu, na základe vypracovaného znaleckého posudku Kriminalisticko-expertízneho ústavu PZ XXXXX, odbor chémia, bolo zistené, že ide o 1299 mg rastliny rodu Cannabis s priemernou koncentráciou 16,2 % hmotnostných THC, obsahujúce 210 mg THC, čo zodpovedá 7 - 13 obvykle jednorazovým dávkam drogy.

Uznesením prokurátora Okresnej prokuratúry Bratislava II zo dňa 9.3.2012, spisová značka 2 Pv 815/11/1102, bola určená obvinenému skúšobná doba v trvaní 16 mesiacov.
Odôvodnenie:
Uznesením policajta Obvodného oddelenia PZ XXXXX, Okresného riaditeľstva PZ XXXXX bolo dňa 27.08.2011 pod ČVS: XXXXX podľa § 199 ods. 1 Trestného poriadku začaté trestné stíhanie pre úmyselný prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona a uznesením policajta 1. Oddelenia všeobecnej kriminality, Odboru kriminálnej polície, Okresného riaditeľstva PZ XXXXX bolo dňa 04.10.2011 pod ČVS: XXXXX podľa § 206 ods. 1 Trestného poriadku vznesené obvinenie XXXXX pre úmyselný prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 na tom skutkovom základe, že 

obvinený dňa 27.08.2011 v čase o 01.20 h v XXXXX na XXXXX, pri tenisových kurtoch, pri kontrole hliadkou Pohotovostnej motorizovanej jednotky KR PZ  XXXXX dobrovoľne vydal 1 ks igelitový sáčok s obsahom neznámej zelenej sušenej rastliny,pričom uviedol, že sa jedná o marihuanu, na základe vypracovaného znaleckého posudku Kriminalisticko-expertízneho ústavu PZ XXXXX, odbor chémia, bolo zistené, že ide o 1299 mg rastliny rodu Cannabis s priemernou koncentráciou 16,2 % hmotnostných THC, obsahujúce 210 mg THC, čo zodpovedá 7 - 13 obvykle jednorazovým dávkam drogy.

	Uznesením prokurátora Okresnej prokuratúry XXXXX zo dňa 09.03.2012 sp. zn. 2 Pv 815/11-17, právoplatným dňa 11.04.2012 bolo trestné stíhanie obvineného XXXXX podľa § 216 ods.1 Tr. poriadku podmienečne zastavené a podľa § 216 ods.2 Tr. poriadku bola obvinenému určená skúšobná doba v trvaní 16 mesiacov.

	Skúšobná doba podmienečného zastavenia trestného stíhania uplynula dňa 11.08.2013.

	Z odpisu registra trestov vyplýva, že obvinený nespáchal žiaden trestný čin v priebehu plynutia skúšobnej doby. Z priestupkového registra vyplýva, že obvinený nebol v sledovanom období postihnutý za spáchanie priestupku. Z uvedených skutočností je teda dôvodný záver, že obvinený viedol v priebehu plynutia skúšobnej doby podmienečného zastavenia trestného stíhania riadny život a splnil tým podmienku na jeho osvedčenie sa.

S poukazom na vyššie uvedené skutočnosti, považujem toto uznesenie za dôvodné.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku.

Podľa § 9 ods. 1 písm. e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Róbert Kaman
prokurátor